На основу члана 13. Став 4. Закона о подстицајима у пољопривреди и руралном развоју („Сл. гласник РС“, број 10/13), Стратегије Одрживог развоја Општине Владичин Хан за период 2013–2018 године, Одлуке о програму подршке пољопривреди за општину Владичин Хан за 2017. годину Скупштине Општине Владичин Хан,члана 30 Одлуке о Општинском већу Општине Владичин Хан(„Службени гласник Пчињског Округа“ број 23/2008) члана 51. Пословника Општинског већа Општине Владичин Хан („Службени гласник Града Врања“ број 40/2013) Општинско веће Општине Владичин Хан на седници одржаној дана 21.06.2017. године

 **Расписује**

 **К О Н К У Р С**

**За подношење захтева за подстицајна средства за набавку женске телади**

Овим конкурсом утврђују се услови и начин коришћења подстицајних средстава за набавку женске телади.

 Остварење права на коришћење подстицајних средстава за набавку женске телади имају:

* **сва физичка лица, носиоци пољопривредних газдинства, која су уписана у Регистар пољопривредних газдинства и налазе се у активном статусу (урађена обнова пољопривредног газдинства за 2017. годину) и која су са територије Општине Владичин Хан.**

Корисници средстава остварују право на коришћење подстицајних средстава до највише 2(два) женска телета било купљене телади или задржане своје телади. Пoдстицајна средства износе 35.000,00 динара по једном грлу.

 Право на коришћење подстицајних средстава имају носиоци регистрованих пољопривредних газдинства који испуњавају следеће услове:

* **да набављена телад гаје на територији Општине Владичин Хан;**
* **да је пољопривредно газдинство уписано на територији Општине Владичин Хан;**
* **да је стално место боравка носиоца пољопривредног газдинства на територији Општине Владичин Хан;**
* **да могу остварити право на највише 2 (два) телета;**
* **да су телад од уматичених мајки;**
* **да су телад рођена после 01.09.2016. године;**
* **да иста телад чувају и гаје најмање 3(три) године рачунајући од момента остваривања права;**
* **да су се у досадашњем раду истакли у чувању ове врсте животиња тј. Да немају статус несавесног држаоца ( а што ће утврдити комисја именована за спровођење овог конкурса) и**
* **да приликом конкурисања поднесу благовремено комплетну документацију тражену овим конкурсом.**

Уз попуњени захтев подносиоци захтева су дужни да приложеследећу документацију**:**

* **Фотокопију личне карте носиоца пољопривредног газдинства;**
* **Потврду о активном статусу у Регистру пољопривредних газдинства за 2017. годину;**
* **Потврда о праћењу кретања животиње уколико се ради о куповини;**
* **Фотокопију пасоша за предметне телади;**
* **Уредно попуњен захтев**

За спровођење овог конкурса биће именована комисија која ће утврђивати испуњеност услова из поднетих захтева.Комисија ће захтеве примљене у једном месецу разматрати најкасније до 5-ог у следећем месецу, након чега има дати писмени предлог Председнику Општине за доношење Одлуке о додели подстицајних средстава и закључење уговора са корисницима о коришћењу подстицајних средстава.

 Корисници средстава који остваре право на подстицајна средства имају закључити уговор којим се утврђују сва права и обавезе спровођења мере држања, узгоја и неге у периоду од три година, од дана закључивања уговора.

ОБРАЗАЦ ЗАХТЕВА се може преузети сваког радног дана на писарници Општинске управе Општине Владичин Хан у услужном центру или на интернет страници [www.vladicinhan.org.rs](http://www.vladicinhan.org.rs/) .

 Попуњени образац захтева с пратећом документацијом којом се доказује испуњење свих услова, доставља се непосредно у писарницу Општинске управе Општине Владичин Хан сваким радним даном од 7 до 15. часова или на адресу: ОПШТИНА ВЛАДИЧИН ХАН, Светосавска бр. 1, 17510 Владичин Хан, са назнаком „ ЗА КОНКУРС ПО ЗАХТЕВУ ЗА ПОДСТИЦАЈНА СРЕДСТВА ЗА НАБАВКУ ЖЕНСКЕ ТЕЛАДИ У 2017. ГОДИНИ“.

 Конкурс је отворен до 30.11.2017. године односно до утрошка средстава која су намењена за ове потребе.

 Непотпуни и неблаговремени захтеви неће се разматрати.

 Конкурс објавити на огласној табли Општинске управе општине Владичин Хан и на интернет страници [www.vladicinhan.org.rs](http://www.vladicinhan.org.rs/).

 Контакт особа: Бранислав Тошић 017-390-516 и 017-390-518

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-106/5/17-III**

 **ПРЕДСЕДНИК ОПШТИНЕ,**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Горан Младеновић**